EU har ikke nogen hær, ligesom at NATO eller FN heller ikke har en hær, så Danmark skal ikke afgive nogen soldater til EU.
Hvis vi afskaffer forbeholdet, så er det som altid det danske folketing, der afgør, om danske soldater skal deltage i en militær mission i EU-regi. Fuldstændig på linje med, at det er Folketinget i Danmark, der afgør, om danske soldater skal deltage i NATO- eller FN-missioner. Det står i Danmarks grundlov, at Folketinget i Danmark træffer den beslutning.